CELEX: 32012D0170
Language: et
Date: 2012-03-23 00:00:00
Title: Nõukogu otsus 2012/170/ÜVJP, 23. märts 2012 , millega muudetakse otsust 2010/573/ÜVJP Moldova Vabariigi Transnistria piirkonna juhtkonna vastu suunatud piiravate meetmete kohta

24.3.2012   
            
            
               ET
            
            
               Euroopa Liidu Teataja
            
            
               L 87/92
            
         NÕUKOGU OTSUS 2012/170/ÜVJP,
   23. märts 2012,
   millega muudetakse otsust 2010/573/ÜVJP Moldova Vabariigi Transnistria piirkonna juhtkonna vastu suunatud piiravate meetmete kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist:
   
               (1)
            
            
               Nõukogu võttis 27. septembril 2010 vastu otsuse 2010/573/ÜVJP (1).
            
         
               (2)
            
            
               Transnistria piirkonna konfliktile poliitilise lahenduse leidmise osas tehtavate edusammude toetamiseks ja isikute vaba liikumise taastamiseks üle Transnistria piirkonna halduspiiri tuleks otsuse 2010/573/ÜVJP I lisast tulenevate piiravate meetmete kohaldamise peatamist pikendada kuni 30. septembrini 2012. Nimetatud ajavahemiku lõpus peaks nõukogu kõnealused piiravad meetmed läbi vaatama, arvestades eeltoodud kahes valdkonnas toimunud arenguid.
            
         
               (3)
            
            
               Ladina tähestikku kasutavate koolide lahendamata probleemide osas tehtavate edusammude toetamiseks tuleks otsuse 2010/573/ÜVJP II lisast tulenevate piiravate meetmete kohaldamise peatamist pikendada kuni 30. septembrini 2012. Nõukogu peaks nimetatud ajavahemiku lõpus kõnealused piiravad meetmed läbi vaatama, et tagada ladina tähestikku kasutavate koolide normaalse toimimise eduka ja püsiva taastamise tingimuste täitmine Transnistria piirkonnas seeläbi, et kõrvaldatakse Transnistria de facto valitsuse poolt nimetatud koolide registreerimisel rakendatavad piirangud ning tagatakse inimväärsed töötingimused ja nende tingimuste pikaajaline kestvus kõigis kõnealustes koolides.
            
         
               (4)
            
            
               Otsuse 2010/573/ÜVJP I ja II lisas esitatud loeteludesse kantud teatud isikuid käsitlevat teavet tuleks ajakohastada.
            
         
               (5)
            
            
               Otsust 2010/573/ÜVJP tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/573/ÜVJP artikli 4 lõige 3 asendatakse järgmisega:
   
      „3.   Käesolevas otsuses sätestatud piiravate meetmete kohaldamine peatatakse 30. septembrini 2012. Nimetatud ajavahemiku lõpus vaatab nõukogu piiravad meetmed läbi.”.
   
   Artikkel 2
   1.   Otsuse 2010/573/ÜVJP I lisa muudetakse vastavalt käesoleva otsuse I lisas sätestatule.
   2.   Otsuse 2010/573/ÜVJP II lisa muudetakse vastavalt käesoleva otsuse II lisas sätestatule.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 23. märts 2012
      
         
            Nõukogu nimel
         
         
            eesistuja
         
         C. ASHTON
      
   
   
      (1)  ELT L 253, 28.9.2010, lk 54.
   
      I LISA
      Allpool nimetatud isikuid käsitlevad kanded asendatakse järgmiste kannetega:
      
                  1.
               
               
                  SMIRNOV, Igor Nikolayevich, endine „president”, sündinud 23. oktoobril 1941 Habarovskis Venemaa Föderatsioonis. Venemaa pass nr 50No0337530.
               
            
                  2.
               
               
                  SMIRNOV, Vladimir Igorevich, endise „presidendi” poeg ja „riikliku tollikomitee esimees”, sündinud 3. aprillil 1961 Kupjanskis Harkovi oblastis või Novaja Kahhovkas Hersoni oblastis Ukrainas. Venemaa pass nr 50No00337016.
               
            
                  3.
               
               
                  KHAZHEYEV, Stanislav Galimovich, endine „kaitseminister”, sündinud 28. detsembril 1941 Tšeljabinskis Venemaa Föderatsioonis.
               
            
                  4.
               
               
                  ANTYUFEYEV, Vladimir Yuryevich, teise nimega SHEVTSOV, Vadim, endine „riikliku julgeoleku minister”, sündinud 1951. aastal Novosibirskis Venemaa Föderatsioonis. Venemaa pass.
               
            
                  5.
               
               
                  KOROLYOV, Alexandr Ivanovich, endine „asepresident”, sündinud 24. oktoobril 1958 Wrocławis Poolas. Venemaa pass.
               
            
                  6.
               
               
                  KRASNOSELSKY, Vadim Nikolayevich, endine „siseminister”, sündinud 14. aprillil 1970 Dauurias Zabaikalski rajoonis Tšita oblastis Venemaa Föderatsioonis.
               
            
                  7.
               
               
                  ATAMANIUK, Vladimir, endine „asekaitseminister”.
               
            
   
      II LISA
      Allpool nimetatud isikuid käsitlevad kanded asendatakse järgmiste kannetega:
      
                  1.
               
               
                  MAZUR, Igor Leonidovich, endine „Dubăsari rajooni kohaliku omavalitsuse juht”, sündinud 29. jaanuaril 1967 Dubăsaris Moldova Vabariigis.
               
            
                  2.
               
               
                  PLATONOV, Yuri Mikhailovich, tuntud Yury PLATONOVI nime all, endine „Rîbnița rajooni ja Rîbnița linna kohaliku omavalitsuse juht”, sündinud 16. jaanuaril 1948 Klimkovos Podorski rajoonis Novgorodi oblastis, Venemaa pass nr 51No0527002, välja andnud Venemaa saatkond Chișinăus 4. mail 2001.
               
            
                  3.
               
               
                  KOGUT, Vecheslav Vasyilevich, endine „Benderi kohaliku omavalitsuse juht”, sündinud 16. veebruaril 1950 Taraclias Chadir-Lunga rajoonis Moldova Vabariigis.
               
            
                  4.
               
               
                  KOSTIRKO, Viktor Ivanovich, endine „Tiraspoli kohaliku omavalitsuse juht”, sündinud 24. mail 1948 Komsomolskis Amuuri ääres Habarovski krais Venemaa Föderatsioonis.